Dit gaan hier nie oor die vraag of die DA verstandig opgetree het nie (in my rubriek in Die Burger het ek betoog dat hy ’n gebrek aan ideale en beginsels ten toon gestel het). Hier word eerder besin welke plek die DA in die breë Suid-Afrikaanse politieke stelsel kan inneem.
Kom ons begin by die begin: Die Suid-Afrikaanse politiek word oorheers deur die ANC. Dis ’n party waaraan soveel mankemente kleef dat dit hom eintlik ongeskik maak om te regeer.
Wel, ’n mens moet die potensiaal van ’n knap opposisie nie onderskat nie. Die DA doen goeie werk deur skandale, vergrype, mislukkings en die onbekwaamheid van die ANC in die openbaar te ruk.
Met die Kohler-Barnard-geval het die party die bal wel lelik laat val deur toe te laat dat die ANC die agenda bepaal en dit toe agterna te hardloop. In ’n oorlog veg jy immers nie op terrein wat die vyand uitgekies het nie, maar op gunstige terrein waar jý die reëls bepaal en die vyand moet reageer. Maar dit daar gelaat.
Uiteindelik is selfs die briljantste DA-opposisie egter nie voldoende nie. Rondom die ANC hang vir miljoene swartmense nog steeds die aura van bevrydingsbeweging, nes die meeste Afrikaners dekades lank die ou Nasionale Party-regering baie vergewe het omdat hy hulle van die Engelse juk bevry het.
Daardie aura is weliswaar stadig maar seker aan die dunner word, maar dit gaan nog ’n ruk duur voordat dit verdwyn. En wanneer dit gebeur, is daar ’n beduidende kans dat die jong swartes eerder in die rigting van die EFF afgly as na die DA.
Die VF+, wat gelukkig al lankal die KP-blok aan sy been afgeskud het, is te klein om veel van ’n verskil te maak. Dieselfde geld die ander kleiner partye, soos die IVP, die ACDP, die UDM en Cope.
In Suid-Afrika het die burgerlike samelewing enorme lewenskragtigheid. Dis bewys deur die #FeesMustFall-beweging, wat Zuma tot ’n vernederende knieval insake studiegeld gedwing het.
Ook die media speel ondanks gebreke op die keper beskou ’n positiewe rol. Verreweg die meeste van al die skandale waarby die ANC en sy kaders betrokke is, is deur die media oopgevlek.
Natuurlik is die grondwet nie volmaak nie. Ek sou byvoorbeeld ’n meer onomwonde beskerming van Afrikaans en moedertaalonderrig in dié dokument wou sien. Ook het die ANC te veel seggenskap in die aanstelling van allerlei sleutelposte ter beskerming van die demokrasie (die sogenaamde hoofstuk 9-instellings).
Maar in teenstelling met Zimbabwe, Rusland, China of ander diktature het ons ’n grondwet wat wye ruimte bied aan ’n burgerlike samelewing met die politieke wil om daarvan gebruik te maak.
Die probleem lê nie soseer by die grondwet nie, al het hy gebreke. Die probleem lê by die ANC wat traag is om die grondwet na te kom.
Trouens, vanuit sy Marxisties-Leninistiese en Afrikanistiese agtergrond sien die ANC die grondwet as ’n lastige blok aan sy been. Veral sedert Zuma se oorname het die onweerswolke oor die grondwet begin saampak, en as jy realisties is, moet jy vorentoe ’n steeds feller aanslag teen ons demokratiese vryhede verwag.
Dit was insiggewend om hierdie berig te lees! Ek geniet jou skrywe Leopold Scholtz. Dis presies hoe ons hier in die buiteland voel, dat Zuma en sy korrupsie omver gegooi moet word. Die wêreld regerings moet ingespan word vir sanksies teen hierdie korrupsie. Gee hulle hul eie medisyne. Globale Propaganda sal die regerings bewus maak van die ware stand van sake in SA!
Organisasies soos Afriforum en leiers soos Steve Hofmeyr wat opstaan vir die Afrikaner minderheidsgroep het ons ondersteuning nodig!
Daar is so baie toepassings in ons wette wat teenstrydig is met die grondwet en na 22 jaar kon die organisasie net geraas maak.
Miskien moet al die burger organisasies en partye net net na hulle lede luister en dan ‘n weg bepaal, en net miskien het dit tyd geword vir ons om n hinderlaag te le vir die vyand op grond waarmee hy nie vertroud is nie.
Die grondwet is die buitelyne van die spel wat die ANC speel en die meester is op die gebied waar hy nuwe reel instel soos dit hom pas en al die ander partye en organisasies hou 100% by elke reel behalwe die EFF en organisasie wat die EFF steun.
As jy keer op keer teleur gestel wil word dan plaas jy keer op keer jou vertroue op mense beloftes en ooreenkomste!
Die Nasionale Party en Suid-Afrikaanse media het vir ons almal vertel dat ons maar ons beheer oor die Polisie, Weermag, kommando’s, skole, hospitale, munisipalititeit, universiteite en pensioenfondse aan die ANC kan oordra omdat die NP vir ons die ‘beste Grondwet in die wêreld’ geskryf het wat ons sal beskerm teen enige vergrype van die ANC.
Dit word gedoen deur instellings te skep wat onbeskaamd in die bresse tree vir die regte van die minderheid. Solidariteit is so ‘n voorbeeld. Orania is nog ‘n voorbeeld. Die Royal Bafokeng is ‘n verdere voorbeeld.
Die DA is nie so ‘n voorbeeld nie, want vir solank as wat die DA daarvan droom om self die verteenwoordiger van die meerderheid te word, sal hy altyd die belange van die meerderheid stel bo die belange van die minderheid, selfs al stem die meerderheid nie vir hom nie.
Leander, die eienaar van Jetsport in die dorp en ŉ kranige waterskiër, het aan Maroela Media vertel hy wag al ŉ geruime om dié dorp se strate met sy ski in te vaar. Hy meen dit sou ook die perfekte manier wees om die goeie reën wat die stad die afgelope ruk gekry het, te vier.
“Charl was die perfekte man omdat sy visie uitstekend is, hy is immers ŉ oogkundige. En ek kan ski – dis ŉ wenkombinasie. Ek het ook ŉ langer ski van ongeveer 2 m gebruik wat ŉ dikker vin het, so dit was perfek vir die geleentheid.”
Cohen is in September 2013 in hegtenis geneem nadat hy by ŉ besige openbare gebied naby die Eiffel-toring gedans het. ‘n Hoenderhaan genaamd Frank was met ŉ lint aan sy penis vasgemaak. Hy is vir sowat 10 uur lank aangehou en ondervra en moes ook ŉ DNS-monster indien en psigiatriese evaluasie ondergaan. Hy het gesê die boodskap van sy opvoering was om gelyktydig in verskeie rigtings getrek te word.
Is dit nie die mense self wat instem om hierheen te kom nie. Daar is niks vir hulle in hul eie land nie. Hier klop iets nie vir my nie. Ek kan verkeerd wees.